laion/Wikipedia-Exotic huggingface dataset:
אסלאמשהר

אסלאמשהר (בפרסית: اسلامشهر) היא עיר בפרובינציית טהראן שבאיראן, המשמשת כבירת המחוז באותו השם. במפקד האוכלוסין ב-2006 מנתה אוכלוסייתה כ-357,171 תושבים ב-91,293 משקי בית. המפקד הבא ב-2011 מנה 389,102 נפשות ב-112,487 משקי בית. המפקד האחרון ב-2016 הראה כי בעיר מתגוררים 448,129 תושבים ב-137,638 משקי בית. העיר גדלה להיות עיר הבירה המחוזית הלא פרובינציאלית המאוכלסת ביותר והעיר ה-19 בגודלה באיראן. בגבולות העיר ממוקם נמל התעופה הבין-לאומי האימאם חומייני. אתר האינטרנט הרשמי של אסלאמשהר (בפרסית) מדיה וקבצים בנושא אסלאמשהר בוויקישיתוף Habibi, Hassan (21 באפריל 1373). "Creation and formation of several rural districts in Tehran province". Lamtakam (בפרסית). Ministry of Interior, Political-Defense Commission of the Government Council. אורכב מ-המקור ב-27 בדצמבר 2023. נבדק ב-27 בדצמבר 2023. {{cite web}}: (עזרה) "Census of the Islamic Republic of Iran, 1385 (2006)". AMAR (בפרסית). The Statistical Center of Iran. p. 23. אורכב מ-המקור (Excel) ב-20 בספטמבר 2011. נבדק ב-25 בספטמבר 2022. {{cite web}}: (עזרה) "Census of the Islamic Republic of Iran, 1390 (2011)". Syracuse University (בפרסית). The Statistical Center of Iran. p. 23. אורכב מ-המקור (Excel) ב-20 בינואר 2023. נבדק ב-19 בדצמבר 2022. {{cite web}}: (עזרה) "Census of the Islamic Republic of Iran, 1395 (2016)". AMAR (בפרסית). The Statistical Center of Iran. p. 23. אורכב מ-המקור (Excel) ב-12 בדצמבר 2021. נבדק ב-19 בדצמבר 2022. {{cite web}}: (עזרה)
טמביסה

ׁ טמביסה (באנגלית: Thembisa) היא עיר בפרובינציית חאוטנג שבדרום אפריקה. העיר הוקמה בשנת 1957 על ידי אוכלוסייה שחורה בעיקרה. העיר הוקמה בשנת 1957על ידי אוכלוסייה שחורה שעברה מאזורים לבנים. זוהי העיר השנייה בגודלה בחאוטונג לאחר סווטו. ב-26 ביולי 2016 העיר נפגעה על ידי סופת טורנדו. כ-20 אנשים נפצעו קשה ויותר מ-400 נותרו חסרי כל. טמביסה מחוברת לפרטוריה באמצעות שני כבישים ראשיים - כביש המטרופוליטני M57 והכביש המהיר R21 שעוקפים את תמביסה ממזרח. מדיה וקבצים בנושא טמביסה בוויקישיתוף "SAHA - South African History Archive - Tembisa: Locations before Tembisa - pre-1957". www.saha.org.za. נבדק ב-2023-01-04. "These are the biggest townships in South Africa". BusinessTech. 14 באוגוסט 2016. נבדק ב-27 בפברואר 2024. {{cite web}}: (עזרה)
קאטלהונג

קאטלהונג (באנגלית: Katlehong) היא עיר בפרובינציית חאוטנג שבדרום אפריקה. העיר ממוקמת כ-28 קילומטרים דרומית-מזרחית ליוהנסבורג וליד הכביש המהיר N3. בתחילת שנות ה-90 של המאה ה-20 (בסמוך לבחירות הארציות ולאחר סיום האפרטהייד) קאטלהונג חוותה מתחים פוליטיים ואתניים רבים. כיום העיר משמשת כמרכז תרבותי חשוב. מדיה וקבצים בנושא קאטלהונג בוויקישיתוף
איבון נווז'ן

איבון פייריק נווז'ן (בצרפתית: Yvonne Feyerick Nèvejean‏; 15 בנובמבר 1900 – 10 באוגוסט 1987) הייתה אחת מהמנהיגות של ארגון שעזר לילדים יהודים בבלגיה תחת הכיבוש הנאצי בבלגיה בזמן מלחמת העולם השנייה. נווז'ן תרמה להחבאתם של כ-4,000 ילדים יהודים, רבים במשפחות ובמוסדות קתוליים. לאחר המלחמה, זכתה לכבוד הן בתוך בלגיה והן מחוצה לה. ב-1965 קיבלה את תואר חסיד אומות העולם על ידי יד ושם, וב-1996 יצא לאור בבלגיה בול הנושא את דיוקנה. נווז'ן עמדה בראש הסוכנות הלאומית למען הילד (Oeuvre Nationale de l'Enfance; ONE (צר')), ארגון אשר הקים והפעיל רשת של בתי מחסה לילדים בכל בלגיה. הנאצים החלו לגרש את יהודי בלגיה בקיץ 1942. באותו זמן, המחתרת היהודית הגדולה בבלגיה, Comité de Défence des Juifs en Belgique, פנתה לנווז'ן בבקשה להציל ילדים יהודים אשר הופרדו מהוריהם. היא פעלה בעיקר לבדה, והסכימה לגייס את ONE למאמץ היהודי להצלת הילדים. הארגון בהנהגתה שיכן ילדים יהודים במשפחות אשר הסכימו לכך ובמוסדות על מנת להגן עליהם. בסופו של דבר, נווז'ן הצילה את חייהם של כ-4,000 ילדים יהודים. הילדים שהצילה נווז'ן, נקראו לימים ילדי איבון. המחתרת היהודית מימנה את מבצע ההצלה המקיף שהוציאה נווז'ן לפועל, אך כשתרומתם לא הייתה מספקת, היא גייסה הון מבנקים ומהממשלה הבלגית הגולה בלונדון בראשות איבר פיירלו, וכן מהג'וינט. הגסטפו ביקש לעצור את פעולותיה, ועצר כמה מצילים וניצולים, אך ככלל הם לא הצליחו לעצור את המבצע הודות לעמידה האמיצה והעיקשת של נווז'ן ובלגים אחרים, כמו מלכת בלגיה, אליזבת', וליאון פלאטו ממשרד המשפטים הבלגי שהוכרזו גם כן כחסידי אומות העולם. ז'ן דמן מדיה וקבצים בנושא איבון נווז'ן בוויקישיתוף איבון נווז'ן - פעילותה להצלת יהודים בתקופת השואה, באתר יד ושם (באנגלית) אודות איבון נווז'ן באתר יד ושם
לגאט

האם התכוונתם ל... לגאט אפיפיורי – שליח האפיפיור למדינות זרות גיזלה לגאט – בעלת חווה שהצילה יהודים בשואה פרנסיס לגאט צ'נטרי – פסל אנגלי אנטוני לגט – פיזיקאי בריטי מורטימר דורמר לגט – גנרל בצבא האיחוד, עורך דין ברנרד לאגאט – אתלט קנייתי
דובק (פירושונים)

האם התכוונתם ל... דובק – מפעל ישראלי לייצור סיגריות אפרים דובק – דיפלומט ישראלי, לשעבר ראש המועצה המקומית בית שאן דב וינשטוק (כונה "דובק") - מחנך ואיש טבע ישראלי
דובדבן בינג

דובדבן בינג (באנגלית: Bing cherry) הוא זן של דובדבן הבר או המתוק (Prunus avium) שמקורו באזור הפסיפיק נורת' וסט, במילווקי, אורגון, שבארצות הברית. הבינג נותר זן מרכזי באורגון, וושינגטון, קליפורניה, ויסקונסין וקולומביה הבריטית. זהו הזן המגודל ביותר של דובדבן מתוק בארצות הברית. הזן נגזר מההכלאה ב"האבקה פתוחה" (מתייחסת למגוון מושגים בהקשר של רביית צמחים. באופן כללי, המונח מתייחס לצמחים המואבקים באופן טבעי על ידי ציפורים, חרקים, רוח או ידי אדם) בין "הדובדבן השחור הרפובליקאי" (אנ') לבין רויאל אן (הידוע גם בשם נפוליאון) (אנ') (בשנת 1875 על ידי הורטיקולטורה אורגון סת' לולינג (אנ') ומנהל החווה חקלאית הסיני שלו ממנצ'וריה (אנ') אה בינג, שעל שמו נקרא הזן. לפי הדיווחים, אה בינג נולד בסין והיגר לארצות הברית בערך ב-1855. הוא עבד כמנהל עבודה במטעי הפירות של משפחת לולינג במילווקי במשך כ-35 שנים, פיקח על עובדים אחרים וטיפל בעצים. הוא חזר לסין ב-1889 לביקור. בשל ההגבלות של חוק הדרת הסינים משנת 1882 הוא מעולם לא חזר לארצות הברית. מקורות חלוקים בשאלה האם אה בינג היה אחראי לפיתוח הזן, או שהוא פותח על ידי לולינג ונקרא לכבודו של בינג בשל שירותו הארוך כמנהל עבודה בפרדס. דובדבני בינג משמשים כמעט אך ורק לשוק הפירות הטריים. הזן בינג הם דובדבנים גדולים, כהים ומוצקים שעומדים היטב במשלוח, אך ייפתחו (יתפוצצו) אם ייחשפו לגשם בסמוך לקטיף. אקלים יבש-קיצי נדרש לקטיף של דובדבן הבינג, מה שהופך אותם למתאימים במיוחד לאקלים של צפון מערב האוקיינוס השקט וקליפורניה. דובדבני בינג עשירים בנוגדי חמצון. מחקר של מחלקת החקלאות של ארצות הברית מצביע על כך שדובדבני בינג טריים עשויים לעזור לסובלים מדלקת פרקים וגאוט. עם זאת, מנהל המזון והתרופות האמריקאי מזהיר, כי טענות אלו עדיין לא הוכחו. רשימת מזונות על שם אנשים הכל על דובדבנים Zebian, Maureen. (8/11/2011) "'Bing' Those Cherries On!" The Epoch Times, Northern California Edition. Accessed August 2011. Peg Herring, Bing cherries are an American favorite. But who was Bing? (אורכב 20.07.2011 בארכיון Wayback Machine), Oregon Progress, Oregon State University Agricultural Experiment Station, Fall 2009. Rosyara, Umesh R.; Sebolt, Audrey M.; Peace, Cameron; Iezzoni, Amy F. (2014-03-01). "Identification of the Paternal Parent of 'Bing' Sweet Cherry and Confirmation of Descendants Using Single Nucleotide Polymorphism Markers". Journal of the American Society for Horticultural Science (באנגלית אמריקאית). 139 (2): 148–156. doi:10.21273/JASHS.139.2.148. ISSN 2327-9788. Ah Bing, Infoplease.com, accessed September 23, 2010 King, Sally (17 בדצמבר 2010). "A heritage of farming yields highly praised wines". Napa Valley Register. Napa, CA. נבדק ב-17 בדצמבר 2010. {{cite journal}}: (עזרה) "A Daily Dose of Antioxidants?" in Agricultural Research, March 2008. Wood, Marcia (2004). "Fresh Cherries May Help Arthritis Sufferers". Agricultural Research Magazine. USDA. ארכיון מ-2004-06-09. נבדק ב-16 בנובמבר 2020. {{cite web}}: (עזרה) List of Firms Receiving Warning Letters Regarding Cherry and other Fruit-Based Products with Disease Claims in Labeling (אורכב 10.03.2010 בארכיון Wayback Machine)
וולפרמס-אשנבך

וולפרמס-אשנבך (בגרמנית: Wolframs-Eschenbach) היא עיירה במחוז אנסבך, בבוואריה, גרמניה. היא שוכנת 14 ק"מ דרומית-מזרחית לאנסבך ו-36 ק"מ דרומית-מערבית לנירנברג. וולפרמס-אשנבך, שנקראה בעבר "אשנבאך" ו"אובר-אשנבך", היא עיירה קטנה, שנוסדה בימי הביניים, אשר עד היום משמרת אדריכלות בת כ-500 שנה. בשנת 1917 שונה שמה של העיירה לכבוד בנה המפורסם ביותר, הטרובדור וולפרם פון אשנבך, שהיה משורר מימי הביניים. כנסייה בולטת היא Liebfrauenmünster (כנסיית גבירתנו). וולפרם פון אשנבך (1170–1220 לערך) הוא אחד ממשוררי ימי הביניים המפורסמים ביותר. יצירתו המפורסמת ביותר היא "פרציפל". פרידריך דר (1908–1993) היה כומר קתולי גרמני, פרופסור לתאולוגיה ופזמונאי שירים דתיים, שעיצב את ספר ההמנונים "גוטסלוב". אתר האינטרנט הרשמי של וולפרמס-אשנבך מדיה וקבצים בנושא וולפרמס-אשנבך בוויקישיתוף ערך זה הוא קצרמר בנושא יישובים בגרמניה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "וולפרמס-אשנבך".
קהייליטשה

קהייליטשה (באנגלית: Khayelitsha) היא עיר בפרובינציית הכף המערבי שבדרום אפריקה. משמעות השם בשפת הקוסה היא "בית חדש". היא נחשבת לאחת מהערים הגדולות והצומחות ביותר בדרום אפריקה. התוכניות לבניית קהייליטשה החלו ב-1983 על ידי המשרד לשיתוף פעולה ולפיתוח. הקמת העיר הייתה חלק מהקמת ערים מופרדות גזעית בשנות האפרטהייד. העיר אוכלסה בעיקר על ידי שחורים. על פי מפקד האוכלוסין מ-2011, אוכלוסיית קהייליטשה מונה 391,749 תושבים. בשנת 2018 אוכלוסיית העיר הוערכה בקצת פחות מ-500,000 איש. יש מחלוקות על נתונים אלו, וישנן טענות שהעיר גדולה בהרבה. ההרכב האתני של התושבים הוא: 99.5% שחורים, 0.47% צבעוניים ו-0.03% לבנים. השפה הדומיננטית היא הקוסה (שמדוברת על ידי 96.77% מהאוכלוסייה). האוכלוסייה המקומית היא צעירה מאוד, כאשר פחות מ-7% מהתושבים הם בני יותר מ-50 ומעל ל-40% מהתושבים מתחת לגיל 19. כ-75% מהתושבים מזהים את עצמם כנוצרים, וכ-20% דוגלים באמונות מסורתיות. ישנו מיעוט מוסלמי קטן. קהייליטשה היא אחת הערים העניות ביותר באזור קייפטאון, עם הכנסה ממוצעת של כ-1,872 דולר למשפחה בשנה, כחצי מהממוצע בקייפטאון. רוב מ-118,000 משקי הבית מתקיימים בדירות לא רשמיות. מדיה וקבצים בנושא קהייליטשה בוויקישיתוף "Khayelitsha Township". South African History Online. New, Assertive Women's Voices in Local Election (אורכב 10.04.2011 בארכיון Wayback Machine) by Erna Curry, 29 January 2011 Pharie Sefali and GroundUp staff (16 באוקטובר 2013). "Khayelitsha turns 30". Ground Up. נבדק ב-21 באוקטובר 2013. {{cite web}}: (עזרה) "Census 2011: Main Place: Khayelitsha". "Ten years later: Reflecting on the successes and challenges at Khayelitsha Hospital". 4 באפריל 2022. {{cite web}}: (עזרה) "About Khayelitsha". "Khayelitsha" (PDF). "Rand to US Dollar exchange rate: 26 August 2014". xe.com. נבדק ב-26 באוגוסט 2014. {{cite web}}: (עזרה) Judge O'Regan and Adv. Pikoli (25 באוגוסט 2014). "Handover Statement of the Commissioners". Khayelitsha Commission. נבדק ב-26 באוגוסט 2014. {{cite web}}: (עזרה)
איבהאיי

איבהאיי (באנגלית: iBhayi) היא עיר גדולה ליד פורט אליזבת שבדרום אפריקה. נכון לשנת 2011, התגוררו בעיר כ-238,000 תושבים. איבהאיי הוא אוסף של עיירות שחורות ברובן הממוקמות צפונית לעיר פורט אליזבת. כ-98.63% מהתושבים הם שחורים. שאר התושבים הם צבעוניים, אסייתים ולבנים. מדיה וקבצים בנושא איבהאיי בוויקישיתוף TimesLIVE (2017-07-06). "Controversial 'Ibhayi' name may be canned". GO! & Express (באנגלית אמריקאית). נבדק ב-2020-07-21.
ישועה ואעיש

הרב ישועה ואעיש (ה'תרי"א, 1851 - י"ח באדר ה'תרפ"ז, 1927) היה שד"ר, אב בית הדין ורבה של צפת בראשית המאה העשרים. נולד במקנס שבמרוקו, ובגיל צעיר עלה עם הוריו לטבריה. למד והתחנך בישיבות העיר. בשנת תר"ן היה שד"ר במרוקו, ובחודש אייר של אותה השנה, שהה בצפרו וחווה את אירוע השיטפון שהתרחש בעיר באותה העת, ונשאר ללא קורת גג. בשנת תרס"ג הוזמן לכהן כחבר בית הדין בצפת. ולאחר שנדד קודמו רבי ישמעאל הכהן, התמנה להיות אב בית הדין ורבה של צפת, שם תיקן תקנות יחד עם חברי בית דינו. יחד עם חבריו, ראשי ורבני קהל צפת, כתבו מכתבי תמיכה לשד"רים, ביניהם לרב חיים שמואל הכהן סקלי, רבי שמעון שבתי, ורבי אברהם חיים מזרחי. עמד בקשרי ידידות עם הרב ישמ"ח עובדיה. בשנת תרע"ט, כשנחשפה פרשת המורה פ"ן, שהתעלל בתלמידותיו הקטנות, פרסם כרוז יחד עם יתר רבני צפת, לפיו יש מורים ילמדו בנים בלבד, ומורות ילמדו בנות בלבד. נפטר ביום י"ח אדר תרפ"ז, ונקבר בעיר צפת. ראו: הרב ישמ"ח עובדיה, קונטרס צבא ימי. יהודי המזרח בא"י חלק א עמ' 176. שם כתב שהחל לשמש כאב"ד משנת תרס"ח. ראו יודאיקה ירושלים פורים-פסח תשס"ה מס' 267. ראו קהלת צפרו חלק ה עמ' שב. ראו קהלת צפרו חלק ה עמ' שט-שי. ראו קהלת צפרו חלק ה עמ' שיא. ראו: יודאיקה ירושלים פורים תש"ע מס' 311.
באורו (כריך)

באורו (בפורטוגזית: Bauru) הוא כריך ברזילאי פופולרי. המתכון המסורתי דורש גבינה (בדרך כלל מוצרלה) מומסת באמבט מרים, פרוסות רוסטביף, עגבנייה ומלפפון חמוץ בתוך פאו פרנצס (לחם צרפתי שנקרא במקסיקו בוליו, על פי רוב) כשתוכו (החלק הפנימי הרך) מוסר לפני כן. לבאורו יש היסטוריה מתועדת למדי. בשנת 1934, סטודנט ב־Faculdade de Direito do Largo de São Francisco, בסאו פאולו, בשם Casemiro Pinto Neto (שהיה ידוע בשם באורו כי הגיע מהעיר בעלת אותו השם במדינת סאו פאולו), נכנס לפונטו שיק, בית אוכל מסורתי ובילוי של סטודנטים, וביקש מהטבח להכין כריך לפי המפרט שלו. "הכריך של באורו" הפך ללהיט מיידי ולבסוף הפך למנה הנמכרת ביותר במקום. עם זאת, מסעדות רבות אחרות מציעות כיום כריכים בשם באורו עם שילובים שונים של מרכיבים - למשל, שימוש בשינקן פרוס במקום רוסטביף או לחם פרוס במקום הלחם הצרפתי. בסופו של דבר, העיר באורו כינתה את כריך הבאורו המסורתי ככריך הרשמי של העיר, רשמה את המתכון בחוק מוניציפלי והנהיגה תוכנית הסמכה רשמית להכנתו. ה-Daily Meal תיאר את הבאורו כ"חלומו של חובב גבינות" במאמרו "12 כריכים משנים חיים שמעולם לא שמעת עליהם". רשימת מנות ברזילאיות רשימת כריכים מדיה וקבצים בנושא באורו בוויקישיתוף "Official recipe" (בפורטוגזית). אורכב מ-המקור ב-2007-10-09. נבדק ב-2007-10-23. "Biography of the creator" (בפורטוגזית). אורכב מ-המקור ב-2007-10-09. נבדק ב-2007-10-23. "Ponto Chic, the birthplace of the Bauru" (בפורטוגזית). ארכיון מ-19 בדצמבר 2007. נבדק ב-2007-11-17. {{cite web}}: (עזרה) "Casemiro tells the story himself" (בפורטוגזית). אורכב מ-המקור ב-2007-09-23. נבדק ב-2007-11-17. "History of the sandwich" (בפורטוגזית). אורכב מ-המקור ב-2007-10-09. נבדק ב-2007-10-23. "Certification program" (בפורטוגזית). אורכב מ-המקור ב-2007-10-09. נבדק ב-2007-10-23. Dan Myers (27 בפברואר 2015). "12 Life-Changing Sandwiches You've Never Heard Of". The Daily Meal. נבדק ב-2015-02-28. {{cite web}}: (עזרה)
יעקב הכהן סקלי

רבי יעקב הכהן סקאלי (ה'תקצ"ז, 1837 - ט"ו בחשון ה'תרע"ט) היה שד"ר, פוסק הלכה, ראש ישיבה, אב בית הדין ורבה של טבריה בראשית המאה העשרים. נולד בטבריה לאביו רבי אהרן הכהן סקלי, למשפחה שמוצאה ממרוקו. התייתם מאביו בגיל ארבע. למד בישיבות טבריה. בשנת תר"ל נמנה עם חכמי צפת. באייר תרל"א יצא לשמש כשד"ר לערי צפון אפריקה יחד עם הרב שלמה רחמים אבולעפיה. ובשנת תרמ"ו יצא כשד"ר לערי הודו. בשנת ה'תר"ן התמנה לדיין בטבריה בראשותו של רבי דוד ועקנין ולצד חביריו רבי שמואל בן קיקי, רבי יוסף דוד אבולעפיה, רבי יהודה רבוח, ועוד. החל משנת תר"ס התמנה לאחראי על תרומות קהילת אמשטרדם, יחד עם חבירו רבי יהודה טולידאנו. החל משנת ה'תר"ס כיהן כאב בית הדין ורבה של העיר עד לפטירתו. לצידו עמדו הדיינים רבי שמואל ן' קיקי ורבי אליהו ילוז. החל משנת תרע"ד, מושב בית הדין עבר למקום רחוק מביתו של רבי יעקב, ועקב חולשתו לא היה יכול לפקוד את בית הדין לעיתים תכופות, ולכך מינו את רבי יעקב חי זריהן לדיין שלישי תחתיו. נפטר בטבריה ושם נקבר. בניו הם רבי אהרן ורבי שמואל מחכמי טבריה. ראו: טוב רא"י בערך רבי אהרן הכהן סקלי. ראו: יהודי בבל בתפוצות עמ' 238. ראו קהלת צפרו חלק ה עמ' שצח. ראו וידבר דוד ועקנין סימן ב. ראו תולדות אליהו עמ' 64. ראו: טוב רא"י בערכו. ראו אהלי יעקב מהדורה חדשה עמ' מד.
טליה לנקרי

טליה לנקרי (נולדה ב-1970) היא קצינת צה"ל במילואים בדרגת אלוף-משנה, ראשת חטיבת העורף במל"ל לשעבר ואשת ציבור ישראלית. טליה לנקרי נולדה בחיפה בשם טליה מלכה, בת לאילנה ורפי שעלו ממרוקו, הבכורה מבין שני אחים ושתי אחיות. גדלה בקריית מוצקין. בגיל 19 התגייסה לצה"ל ושירתה כמדריכה בחיל השריון, לאחר שעברה קורס קציני שריון מונתה למפקדת פלוגה בקורס קצינות בחיל השריון. בהמשך שירתה כראש מדור תותחנות של חיל השריון והייתה למפקדת הגדוד הראשונה בבה"ד 1. בהמשך מילאה שורת תפקידים בכירים בשורות צה"ל, ראשת ענף כשירויות של חיל השריון, ראשת ענף תעסוקה מבצעית וראש מחלקת הגנה ועורף בחטיבת המבצעים, ומפקדת יחידת מבקר צה"ל.[דרושה הבהרה] ב-2019 מונתה לראשת חטיבת עורף במטה לביטחון לאומי.,ב-2022 סיימה את תפקידה. ב-2023 הודיעה על מועמדותה לראשות מועצת גדרה מטעם סיעת "אומץ". בבחירות, שנערכו בפברואר 2024, הפסידה למועמד סהר פינטו, שזכה לכ-47% מהקולות, לעומת כ-18% שקיבלה לנקרי. סיעת "אומץ" בראשה עומדת לנקרי קיבלה 3 מנדטים במועצה. חברה בפורום דבורה. בנובמבר 2023 פורסם כי תעמוד בראש מיזם "משמר הבית" שיזמו השומר החדש, אברי גלעד בשיתוף עמותת אור, ועמותת לב אחד. לנקרי מתגוררת בגדרה, נשואה לרובי ואם לשלושה. בן דודה הוא השחקן צחי הלוי. ללנקרי תואר ראשון בסוציולוגיה וחינוך, תואר שני במנהל עסקים ותואר שני בביטחון מהמכללה לביטחון לאומי. טליה לנקרי, ברשת החברתית פייסבוק טליה לנקרי, ברשת החברתית אקס (טוויטר) טליה לנקרי, ברשת החברתית אינסטגרם אלה לוי-וינריב, ‏"לא כיף להפסיד": טליה לנקרי הפכה לכוכבת אולפנים, בבחירות המקומיות פחות הלך לה, באתר גלובס, 7 במרץ 2024 ינאי יחיאל, טליה לנקרי, באתר הארץ, 28 בדצמבר 2023 רפי רשף אינטימי 5 | טליה לנקרי | לצפייה ישירה, באתר 12+ אורית מרלין-רוזנצוייג, טליה לנקרי: "אני מרגישה אשמה. שאלתי את עצמי 'מה עשית 30 שנה בצבא?'", באתר ynet, 6 בפברואר 2024 ראש חטיבת עורף במל"ל בעקבות פניית חברי ועדת קורונה: "נשים על השולחן את ההיערכות לחלוקת מסכות לאזרחים", חדשות הכנסת, 31 במרץ 2020 אלה לוי-וינריב, ‏טליה לנקרי הפכה לכוכבת אולפנים, בבחירות המקומיות פחות הלך לה, באתר גלובס, 7 במרץ 2024 ראש המועצה פינטו, באתר גדרה היום אל“מ טליה לנקרי תעמוד בראש מיזם “משמר הבית“ שיזמו השומר החדש, אברי גלעד בשיתוף עמותת אור ועמותת לב אחד להקמת קבוצות מתנדבים להגנה וסיורים בשכונות הערים ברחבי ישראל, באתר BE106.NET גדרה
פאווה

פאווה (בפרסית: پاوه. תעתיק מדויק: פַאוֶּה) הוא טיל שיוט קרקע-קרקע ארוך טווח איראני בעל טווח של 1,650 ק"מ (1,030 מייל). הטיל הוא גרסה של ה-x55 הרוסי שהונדס לאחור באיראן ב-2001. פאווה הוא חלק ממשפחת טילי השיוט סומאר שנחשף בשנת 2015, כאשר הטיל הראשון של המשפחה הוא סומאר שהיה לטווח של 700 ק"מ. ב-2 בפברואר 2019, איראן חשפה את טיל השיוט חְוֵיזֶה (Hoveyzah), טיל קרקע-קרקע עם טווח מוצהר של למעלה מ-1,350 קילומטרים. פאווה נחשף והוצג לציבור ב-2 בפברואר 2023. לטיל טווח של 1,650 ק"מ (1,030 מייל). פאווה משתמש בכנפיים נשלפות על גופו, והמנוע של טיל שיוט זה נמצא גם הוא מחוץ לגוף וממוקם בחלקו העליון. לפאווה יש את היכולת ללכת בדרכים שונות כדי להגיע למטרה. כלומר, לפני הגעה למטרה הוא מסתובב במידה הנדרשת ותוקף את המטרה מכיוון אחר. יכולת נוספת של טילי שיוט של "פאווה" היא יכולתם של טילים אלו לתקוף במסה ולתקשר זה עם זה במהלך התקיפה. בשיטה זו, אחד הטילים משמש כמנהיג קבוצת הטילים התוקפת ומנחה את שאר הטילים. במידת הצורך, אחד או יותר מהטילים הממוקדים נשלחים קדימה על ידי מנהיג המחלקה ולמעשה מושכים אותם כדי לפתוח את הדרך לפגיעה מדויקת בטילים אחרים. כלי התקשורת של הרפובליקה האסלאמית הודיעו כי לטילים החדשים יש טווח מספיק כדי להגיע לישראל. ובמהלך המתקפה האיראנית על ישראל ב-2024 נעשה שימוש בדגם 351. מדיה וקבצים בנושא פאווה בוויקישיתוף "Iran says it has developed long-range cruise missile, repeats threats against Donald Trump". ABC News (בAustralian English). 2023-02-25. נבדק ב-2023-02-27. "Iran says it has developed long-range cruise missile". The Jerusalem Post | JPost.com (באנגלית אמריקאית). נבדק ב-2023-02-27. "Touting Its New Long-range Cruise Missile, Iran Says It's 'Looking to Kill Trump'". Haaretz (באנגלית). נבדק ב-2023-02-27. "Iran says it has developed long-range cruise missile". Al Arabiya English (באנגלית). 2023-02-25. נבדק ב-2023-02-27. הקברניט, טילים גרועים, פוליטיקה רעה: כך כשלה המתקפה האיראנית, באתר כלכליסט Scarsi, Alice (2019-02-03). "World War 3: Furious Iran taunts US with new cruise missile". Express.co.uk (באנגלית). נבדק ב-2023-02-27. "Iran Says It Has Developed Long-Range Cruise Missile". VOA (באנגלית). נבדק ב-2023-02-27. "Iran says it has developed long-range cruise missile". Reuters (באנגלית). 2023-02-24. נבדק ב-2023-02-27. "رکوردشکنی "پاوه" با امکان حمله فوجی و ۳۶۰ درجه به اهداف/ تحول چشمگیر موشک‌های کروز زمینی ایران فقط طی ۸ سال +عکس". مشرق نیوز (בפרסית). 2023-02-26. נבדק ב-2023-02-27. جوان‌آنلاين (26 בפברואר 2023). "رکوردشکنی "پاوه" با امکان حمله فوجی و ۳۶۰ درجه به اهداف/ تحول چشمگیر موشک‌های کروز زمینی ایران فقط طی ۸ سال". fa (בפרסית). נבדק ב-2023-02-27. {{cite web}}: (עזרה) "همزمان با افزایش تنش‌ها، جمهوری اسلامی از موشک کروز "پاوه" با برد ۱۶۵۰ کیلومتر رونمایی کرد". ایران اینترنشنال (בפרסית). נבדק ב-2023-02-27. הדגמים, המספרים והיכולות: זהו הנשק המתקדם ששוגר הלילה מאיראן לעבר ישראל, באתר כיכר השבת
זפאר (טיל נגד ספינות)

זפאר הוא טיל שיוט איראני לטווח קצר נגד ספינות ומכ"ם שפותח על ידי משרד ההגנה (איראן). הוא תוכנן לנשיאה בתוך מתקן שיגור המותקן על מגוון כלי שיט קלים וספינות טילים מהירות. לפי הפרסומים, ה"זפאר" הוא אחד הטילים נגד ספינות המהירים ביותר בארסנל האיראני. בתגובה לאמברגו הנשק של ארצות הברית ב-1992, איראן הינדסה וייצרה מערכות נשק בעצמה, בהם טיל הזפאר. הניסוי המוצלח הראשון של הזפאר היה באפריל 2011, והוא הוכנס לשירות בפברואר 2012. לזפאר יש מערכת איתור מכ"ם פעילה וטווח מרבי של 25 ק"מ. הוא בנוי עבור סביבת לוחמה אלקטרונית, והעיצוב שלו מקשה מאוד על ניטרולו בטכניקות לוחמה אלקטרונית. יש לו טיל מונחה מכ"ם פעיל המצויד בראש נפץ טורפדו. הזפאר ממוקם במיכלים שניתן להרכיבם על משגרי טילים בבסיס בחוף או על כלי שיט קטנים וגדולים המשמשים את חיל הים האיראני. איראן פיתחה גם מסוק, שאהד 285, בעל יכולת לשאת שני טילי זפאר. סביר להניח שהזפאר מבוסס על C-701R (אנ') או C-704 ו-C-705 הסינים. מדיה וקבצים בנושא זפאר בוויקישיתוף "Iran Begins Mass Producing Anti-ship Cruise Missile". 4 בפברואר 2012. ארכיון מ-10 באוגוסט 2014. נבדק ב-9 באוגוסט 2014. {{cite web}}: (עזרה) Bahgat, Gawdat. "Iran's Ballistic-Missile and Space Program: An Assessment" (PDF). ארכיון (PDF) מ-2023-06-01. נבדק ב-2024-02-01. "Iran to introduce Zafar cruise missile". 13 באוקטובר 2011. ארכיון מ-26 באפריל 2017. נבדק ב-25 באפריל 2017. {{cite web}}: (עזרה) "Chinese - Iranian Military Relations" – via Academia.edu. "Zafar - Anti Ship Missile". אורכב מ-המקור ב-2015-04-24. Navy of Iran test fires new generation of Naval anti-ship cruise missile, Navy Naval News Navy Recognition, ‏2020-06-20 (באנגלית בריטית) NADIMI, FARZIN. "THE IRGC AND THE PERSIAN GULF REGION IN A PERIOD OF CONTESTED DETERRENCE" (PDF). ארכיון (PDF) מ-2021-11-03. נבדק ב-2024-02-01. Cordesman, Anthony H. "The Iranian Sea-Air-Missile Threat to Gulf Shipping" (PDF). ארכיון (PDF) מ-2024-02-01. נבדק ב-2024-02-01. "An Analysis of China's Military Diplomacy towards Iran" (PDF). ארכיון (PDF) מ-2023-06-29. נבדק ב-2024-02-01.
קאוסר

קאוסר (בפרסית: کوثر) הוא טיל נגד ספינות יבשתי לטווח בינוני מתוצרת איראן. הוא יכול להתגבר על מערכות חסימה אלקטרוניות ולפי גורמים איראנים לא ניתן להסיטו ממסלולו. קאוסר הוא ככל הנראה גרסה איראנית ל-TL-10 (אנ') ו-YJ-7 (אנ') הסיניים. לפי דיווחים חדשותיים קאוסר היה הטיל שבו נעשה שימוש במלחמת לבנון השנייה, כאשר חזבאללה ירה שניים ממנו לעבר ספינות מלחמה ישראליות. אחד הטילים פגע בקורבטה אח"י חנית וגרם לנזק כבד ולמותם של ארבעה מאנשי חיל הים. הטיל השני פגע בספינת סוחר מצרית וגרם לנזק כבד. כל צוות הספינה שרד. הכוחות המזוינים של איראן מדיה וקבצים בנושא קאוסר בוויקישיתוף iranacquireschinesetechnology, web.archive.org, ‏2006-10-03 ערך זה הוא קצרמר בנושא איראן ובנושא צבא. אתם מוזמנים לתרום לוויקיפדיה ולהרחיב אותו.